LidanRubinov/Halacha-QA huggingface dataset:
שאלה: עד כמה מותר להוריד מחירים: ישנו יהודי עם מצפון מאד חזק שהוא קניין גדול של חומרי בניה. המוכר לא רוצה להפסידו בתור לקוח גדול ולכן מוריד לו במחיר. כואב לו להוריד מחיר למוכר והוא מרגיש לא נעים ביכולתו להוריד מחירים עוד ועוד. האם ההלכה לא מרשה להוריד מחירים יותר מאחוז נתון?
תשובה: במשנה (בבא מציעא ס.) מובאת מחלוקת תנאים "רבי יהודה אומר, לא יחלק החנווני קליות ואגוזים לתינוקות, מפני שהוא מרגילן לבא אצלו, וחכמים מתירין. ולא יפחית את השער, וחכמים אומרים זכור לטוב". הגמרא מבארת שההיתר של חכמים לפחות את השער "משום דקא מרוח לתרעא", דהיינו שיוזל השער. מרן בשו"ע (חושן משפט סי' רכח, יח) פסק: "יכול למכור בזול יותר מהשער ואין בני השוק יכולים לעכב עליו", כדברי חכמים שאין איסור בהוזלת השער. על כן נראה שבאופן עקרוני ניתן להוזיל, כחלק מתחרות מסחרית, וכך היא דרך המסחר המקובלת. אלא שישנם פוסקים האוסרים להוזיל אם כוונתו בהוזלה להפסיד לגמרי את מסחרו של השני, ולגרום לחיסולם של עסקים מתחרים. כעין המקרה המובא בתשובות רמ"א סימן י', שיש בזה "פסקת חיותי", פגיעה ביכולת המתחרה להישאר עסק מורווח. (מקורות לעיון: שו"ת דברי חיים (חושן משפט ח"א סי' יט), פנים מאירות (ח"א סי' עח), חתם סופר (חו"מ סי' קעה), ערוך השולחן" (חושן משפט סי' רלא, כ וסי' רכח, יד) למעשה: מותר להוזיל מחירים כדי למשוך קונים. לפי חלק מהפוסקים יש להימנע מהורדת מחירים מופרזת שתגרום הפסד לסוחרים רבים ותסכן את יכולתם להתפרנס. כמובן, הסתייגות זו לא שייכת בנידון של שאלתך. הרב ינון זמיר
שאלה: סדר רצוי ל זכר: האם יש סדר רצוי למנהג זכר? האם יש סדר לימוד או קריאה מקובל רצוי? לאיזו משמעות מהות יש להשתדל לכוון בו?
תשובה: זהו מנהג ישראל מקדמת דנא, מוזכר כבר בתוספות ב"ק. אין סדר מסויים, ראוי לומר דברי תורה.
שאלה: ספק ערלה בדיעבד: ברשותינו כמות גדולה של אגוזים שקיבלנו מההורים (חלקם בקדושת שביעית וחלקם לא ברור). הבנתי שאם כבר נקנה אז אפשר לסמוך על דעת הרע"י, שכל עוד אין רוב ערלה אפשר לאכול. אם כן, האם באגוזים יש רוב ערלה או שמותר לאוכלם?
תשובה: אין באגוזים רוב ערלה (כמעט אין ערלה). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בישול ביצים בשבת: האם מותר להניח ביצים לא מבושלות מעל סיר החמין, ובכך הן תתבשלנה בשבת. כמובן, שמניחים לפני כניסת השבת?
תשובה: כן.
שאלה: ת על שיש שנסדק: לפני כשנה גרתי בשכירות. הכנתי אורז בסיר וכאשר הורדתי את הסיר מהאש הנחתי אותו על השיש בעודו רותח. פתאום שמעתי קול שבירה. הלכתי לכיוון השיש וראיתי שנוצר סדק בשיש מהחום. לאחר כשעה שבתי לראות מה מצב השיש וראיתי שהסדק התאחה לגמרי, כלומר: ממש לא ראו שום דבר. גם העברתי אצבע על המקום שבו היה הסדק ולא הרגשתי שום דבר. האם אני אמורה לשלם לבעלי הבית? בזמנו לא אמרתי שום דבר מכיוון שלא ראו שום נזק. ואם אני אמורה לשלם, מהו הסכום? אציין שגרתי שם במשך כחודש לאחר המקרה ולא היה שום זכר לסדק. מראש!
תשובה: נראה שיש כאן נזק שיש לשלם עליו אף שכרגע לא רואים דבר, השיש נחלש ויתכן שבפעם הבאה שיונח עליו דבר חם, ייסדק באופן שייראה כתוצאה מהסדק הראשון. אם כן, יש כאן נזק ולכן עליך לשלם עבורו. אלא, מכיוון שאין אפשרות לתקן את השיש אם כן יש לשום את הנזק אגב כל הבית ולכן הת שעליך לשלם הוא רק ת סמלי. מקורות: עיין בסוגיה בבבא מציעא עט, ב, שאומרת הגמרא שרפסתא דספינתא היא טענה מעליתא וממונא אית ליה גביה. מכאן שנזק של בלאי הוא נזק שיש לשלם עליו. אלא, שלכאורה נחלקו בזה הרמב"ם והראב"ד האם נקטינן כדין זה להלכה. שהרמב"ם בפוסקו את הסוגיה השמיט הדין שצריך לשלם ממון עבור רפסתא דספינתא והראב"ד השיגו. הטור והרב המגיד נקטו כראב"ד. המחבר (שיא, ו) הביא לשון הרמב"ם, והרמ"א הוסיף על דבריו את השגת הראב"ד שיש לשלם עבור ההפסד בהוצאת הסחורה והכנסת הסחורה השניה. נחלקו האחרונים האם הרמב"ם חולק על הראב"ד. לדעת הגר"א הרמב"ם חולק ופוטר מלשלם, אך לדעת מהריט"ץ הרמב"ם מודה לראב"ד וכן משמע מהב"י מכך שהשמיט הרמב"ם ולא הביאו כחולק על הטור שכתב כראב"ד. ויש לעיין אם יש לומר קים לי כרמב"ם בכהאי גוונא. ועיין בלבוש ובערוך השולחן שכתבו כדעת הראב"ד ובספר משפט השכירות שכתב שאי אפשר להוציא מן המוחזק. אך בנידון דידן, נראה שאף הרמב"ם יודה לראב"ד מכיוון שאם נוציא את השיש הנזק יראה לעין, מה שאין כן ברפסתא דספינתא שהנזק אינו ניכר לעין כלל. לעניין שומת הנזק עיין בסוגיה בבבא קמא נח, ב, שבמזיק שדה שמין אותה על גב שדה אחר. ועיין בחזון איש בבא קמא סימן ו סק"ג שכותב שבדבר שאינו עומד לתיקון שמין הפחת ובעומד לתיקון שמין את הוצאות התיקון, ובנידון דידן שאין עומד לתיקון יש לשום אגב הבית. ונראה, שאף על פי שכותבים בחוזה שצריך להחזיר הבית במצב תקין כמו שקיבל, אין במילים אלו כדי לחייב להחליף השיש לגמרי שאפשר לפרש לשון "תקין" שהבית מתפקד כפי השימוש הרגיל, (כן פירש המושג בספר 'משפט השכירות' סימן ה' הערה כ"ח וכתב שכך המנהג), אבל אינו כולל תיקון כזה הואיל והשיש כרגע מתפקד רגיל. לכן, רק חייב לשלם נזק כמו שכתבנו. הרב אריה הלברשטט
שאלה: השתתפות שבת חתן - בר מצווה בשנת אבל: לפני כשלושה חודשים נפטר אבי. 1. ביום חמישי הקרוב הוזמנתי לבית כנסת לעליה לתורה של בר מצווה, בנם של חברים. ביום שבת, לאחר התפילה בבית הכנסת, המשפחה עורכת בביתה ארוחת צהריים, כמובן, שללא מוזיקה, אוכל כשר ומלצרים שיגישו את הארוחה. האם מותר לי להשתתף בארוחת הצהריים? 2.מס חודשים לפני שאבי נפטר הוא רכש תפילין חדשים? מה עלינו לעשות עם התפילין שלו? אציין כי אבי הותיר אלמנה, בן וחמש בנות כולם בוגרים.
תשובה: א.רק אם החגיגה נושאת אופי תורני מותר לאבל להשתתף, כגון: שהחתן ידרוש דרשה על רמה ולא יפריעו לו וכן ישאו דברי תורה אורחים ובני משפחה. ב. אם אין בן משפחה הזקוק לתפילין אתם יכולים למכור אותם או להקדיש אותם למטרה נחוצה, כגון: להשאיל תפילין למי שמסר תפילין לבדיקה או למי שאין לו תפילין.
שאלה: עלייה לבית עלמין בשנת אבל: אבי נפטר לפני כשלושה חודשים, אימי מבקשת לעלות לבית העלמין בכל ערב ראש חודש האם מותר לנו לעלות לבית העלמין בכל ערב ראש חודש בשנה הראשונה לפטירתו?
תשובה: באופן כללי, רצוי לעלות אך ורק בימי זיכרון או ימים מיוחדים. בשנה הראשונה נשמת הנפטר נמצאת עדיין בדין ולכן נהוג לעלות רק בתום השבעה, השלושים והשנה.
שאלה: ערלה בקניית פירות קיץ: אנו מעוניינים לקנות פירות שבהם יש פחות מחצי אחוז של ערלה (אם הבנתי נכון, שזה היחס בפירות מהדרין). איזה פירות אפשר לקנות ללא חשש גם מכשרות רגילה? כל כמה זמן זה משתנה, ואיך אפשר לדעת?
תשובה: לדעתי, בין פירות הקיץ אין לחוש באגס ובתמר בלבד, כל שאר הפירות יתכן שיש בהם יותר מ 0.5  ערלה (יש זנים שאפשר לבודד אותם, אבל רוב האנשים אינם מבחינים בזנים המסוימים, ולכן לא אפרט). בכל אופן, לדעתי כדאי לקנות רק במקומות מפוקחים שאין בהם ערלה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שלושת הברכות האחרונות שבשמונה עשרה: ח מחלקים את תפילת שמונה עשרה לשלושה חלקים: שבח, בקשה והודיה. אך לכאורה רק ברכת מודים היא הודיה ו"רצה" ו"שים " הם גם כן בקשות. למה ח רואים בכל שלושת הברכות האחרונות כברכות הודיה?
תשובה: באופן בסיסי, כל שלשת הברכות בגמר שמנה עשרה היו בנוסח של הודיה. ההודאה הראשונה היא על הזכות שלנו לעבוד את ה', ברכה זו דומה לשירת הלויים שנאמרה בבית המקדש בזמן העבודה. הברכה השלישית גם היא ביסודה היתה ברכת הודיה על ה שאנו זוכים לו מכוח אור התורה ואור העבודה. אולם בזמן החורבן הצד של החיסרון שנהיה בעבודת ה' שהרי אנו רחוקים מהקב"ה אין אנו יכולים לעבוד את ה' מתוך קירבה. וכן ה רחוק מאיתנו. נוסח ברכת העבודה וה נהיה בעיקר בצד של הבקשה. אולם ודאי שגם היום יש גם בצדדים אלו צד של הודאה.
שאלה: ברכת האורח בדירה שכורה: אם אני גרה במעונות (דירה ששייכת למוסד לימודים) או בדירה שכורה, מי נחשב בעל הבית לצורך ברכת המזון? האם אני צריכה לברך ברכת אורח? ואם אני לא משלמת את השכר דירה אלא ההורים שלי או מישהו אחר, זה משנה את הדין?
תשובה: השוכר את הבית הוא בעל הבית לכל ענין, ומה שההורים משלמים אין זה אלא בגדר מתנה.
שאלה: שמלות לגברים בימות המשיח: ידוע שפעם היו גם הגברים הולכים עם שמלות (ג לביות) ארוכות מטעמי צניעות. היום לא נוהגים כן כי בכל העולם גם מכנסיים נחשב בגד נרמלי וצנוע של גברים. האם בימות המשיח יחזרו ללבוש שמלות או לא? (ואם כן, האם ראוי היום לנהוג כך?)
תשובה: אין סיבה שיחזרו ללבוש שמלות ולכן ודאי שניתן להמשיך ללבוש מכנסיים.
שאלה: אכילה עם חבר שלא מברך: האם מותר לאכול עם חבר שלא מברך?
תשובה: תברך בקול ותוציא אותו.
שאלה: עקיפת אנשים בתור: האם מותר לקחת מס תור לבנק וכד מאדם שעמד בתור, ובכך לעקוף אנשים שהיו קודמים לי אם הוא לא היה נותן לי את מספרו?
תשובה: לא נראה לי שתפיסת תור היא קניין הניתן להעברה אלא אם הדבר מוסכם בחברה.
שאלה: ברכת הריח על מיץ פירות: האם אפשר לברך ברכת הריח על מיץ מנגו או מיץ תפוזים?
תשובה: מעיקר הדין, במידה ונוטלים את זה ליד על מנת להריח יש לברך  ומחלוקת הפוסקים האם לכתחילה לברך הנותן ריח טוב בפירות או בורא מיני בשמים. אולם אם הם עומדים לאכילה ולשם כך נטלם  או סחטם רק לשם כך  לא יברך. יש בפוסקי דורנו  החזון איש ועוד  שאומרים שהיות והיום הפירות ככלל עומדים לאכילה, שכן אין דרך העולם היום להשתמש בפירות להרחה, לכן אין לברך. והיות וספק ברכות להקל נראה דאין לברך, ולכתחילה גם לא לקחת בשביל להריח.
שאלה: לבישת ציצית צמר בעת פעילות מאומצת: האם יש מקום להקל בלבישת ציצית צמר ביציאה לאימון צבאי כגון מסע או כל דבר אחר התלוי בפעילות מאומצת?
תשובה: יש מקום להקל אם יש צורך בדבר, כיוון שאע"פ שמצות ציצית מצוה גדולה היא מ"מ אדם שלא לובש ציצית לא נחשב כמבטל מצות עשה.
שאלה: להתארח בשבת ביחד עם חילונים: אנו משפחה חרדית, והורי אשתי לא כל כך דתיים. אנו מוזמנים לסעודת ערב שבת בלבד מידי פעם. כמובן שיש פלטה וכל הכללים הנדרשים לצורך הסעודה. אך ישנה בעיה, שלארוחה מוזמנים גם אחי אשתי ועוד אורחים שאינם שומרים שבת, שאומנם מגיעים לפני בואנו מבית הכנסת אך עוזבים כמובן ברכב. אפילו, לפעמים, אומרים להם לא לשתות יותר מידי כי הם צריכים לנהוג או סעו בזהירות וזאת בנוכחות שולחן השבת. יש לנו התלבטות מכיוון שאנו לא רוצים לפגוע בהוריה ומצד שני זה נוגד את דרכינו ואת דרך חינוך ילדינו. גם אם נניח שלא ידברו על חילול שבת, כל העניין שאנשים שיושבים איתנו בשולחן שבת עוזבים ברכב יוצר תחושת פרדוכס מדרכינו. הייתי רוצה לשמוע את דעת הרב בעניין.
תשובה: השאלה קשה. צריך לחפש איך לכבד את ההורים וגם לא לפגוע בקדושת האווירה של סעודת השבת. על כן, להתארח אצל ההורים לעיתים רחוקות ולא קרובות, ולהזמין את ההורים אליכם. יש להסביר לילדים את הבעיה והם יבינו ולא יושפעו לרעה.
שאלה: תוספת שבת בשעת חילולה: בישוב שבו אני גר יש צורך בנשיאת נשק אף בשבת. תפילת מוצ"ש מתחילה 5 דקות אחרי יציאת שבת. האם עדיף להישאר בתוספת שבת כדי לזכות לקדושת השבת אף כשאני מטלטל את הנשק משום הפקו"נ שבדבר או שמא עדיף לומר "ברוך המבדיל בין קודש לחול" שנייה לאחר צאת השבת ולשאת את הנשק בהיתר גמור?
תשובה: אם מדובר באקדח הצמוד לחגורה או בנשק שנישא עם חגורה על הכתף, אז אין בעיה של טלטול מוקצה. ח אסרו טלטול בידיים, אם הנשק על גופו אין איסור טלטול מוקצה. אולם אם אין עירוב - ישנה בעיה לטלטל גם בגופו.
שאלה: לקנות אופנוע למרות דעת הורי: אני נער בן 18 והוצאתי לפני כמה חודשים רישיון לאופנוע. בזמן האחרון עולה בי יותר ויותר הדחף לקנות אופנוע (יש לי את הכסף שחסכתי בעצמי), ובזמן האחרון החלטתי שזה מה שהנפש שלי רוצה. אופנוע, לא מכונית למרות שיש לי רישיון - אופנוע. אבל לצערי הרב אני נתקל בהתנגדות חריפה ביותר מצד הורי שאינם מסכימים לי לרכוש אופנוע! למרות שאבא שלי רכב על אופנוע כל חייו. בהתחלה כיבדתי את ההחלטה שלהם ולא רציתי להגיע לידי ריב איתם אבל ככל שהזמן חולף אני מרגיש שאני לא שלם עם ההחלטה ואני ממש אבל ממש רוצה אופנוע!! וזה רק לחודשיים עד הגיוס!! האם יש מקום להתיר לי לקנות אופנוע למרות התנגדות הוריי שכופים עליי (נער בן 18) את ההחלטה?
תשובה: אני לא הייתי מתיר לך. למרות שהלכתית כשיש צורך מיוחד יתכן שאין חיוב להישמע אולם במקרה שלך, שמדובר על צער גדול להורים ועל זמן מוגבל, תשמע להוריך. בעז"ה לאחר הגיוס, כשתהיה עוד יותר עצמאי ותצטרך זאת לצורכי פרנסה וכד', תוכל לקנות אופנוע.
שאלה: הסתכלות במקומות הצנועים: האם יש לבן איסור להסתכל על המקום הצנוע של בן אחר? כן או לא? ולהסתכל בערוותו שלו? נא לצרף מקורות.
תשובה: בגמ' בשבת (דף קי"ח) כתוב על ר' יוסי שהתפאר שמעולם לא הסתכל במילתו. אם כן לכאורה, רואים שמצד הדין מותר והוי רק מידת חסידות שלא להסתכל. אולם מצד שני, בגמרא בסנהדרין (צב א) כתוב, שמי שמסתכל בערווה קשתו ננערת. ומשמע שם ברש"י שמדובר על הסתכלות בערווה שלו, ונראה שמצד הדין אסור. בהלכה באבן העזר (ס' כ"ג, סעיף ז') מובא שממידת חסידות אדם לא יסתכל בערוותו. אולם בזהר פ' קדושים (עמ' פד) כתוב שאדם לא יסתכל בערוותו. ודאי שבנוגע לערוות חבירו יש בכך עוד יותר חוסר צניעות. ובאוצר הפוסקים שם באבן העזר הרחיב והביא מדברי האחרונים ומדברי השדי חמד ועוד. והעירו שם, שלכאורה ראינו על דוד המלך שכתוב בגמ' (מנחות מג ב) שכשהוא ראה את מילתו הוא נזכר במצות המילה. ושם דנו האם הכוונה שדוד המלך ראה או רק נזכר. וע' שם המהרש"א שהכוונה שראה, ומשם הוכיח השדי חמד שאין איסור. והחילוק העיקרי של האחרונים הוא לחלק בין ראיה בעלמא או הסתכלות. לגבי ראיה בעלמא זה מידת חסידות אולם הסתכלות ממוקדת יש בכך איסור ובוודאי שיש בכך איסור גם על ערוות חבירו.
שאלה: תבניות שהתערבבו - המשך: הרב ענה לגבי שתי התבניות החלבית והבשרית שהתערבבו שאם אפו בהם יש להכשירם. האם לא צריך ליבון חמור כך שבעצם לא ניתן להכשירם כלל משום שייפגמו? ואם לא, מדוע? יש לציין שתמיד היה עליהם נייר אפיה, אך נוזלים וכד חדרו דרכו. עוד רציתי להוסיף שיש לנו סברה להבחין בין התבניות, גם בגלל מיקומם בו נמצאו וגם בגלל לכלוך שומן ישן שהיה על אחת מהן, אך איננו בטוחים במאה אחוז. האם לצרף להקל?
תשובה: ניתן להסתפק בהגעלה, מכיוון שלא היה שימוש בבשר טרף וכן מכיוון שהשתמשו עם ניר אפיה ורק הנוזלים חדרו.
שאלה: חינוך ילד לשינה: ילדי בן השנתיים יוצא כל לילה מן המיטה עשרות פעמים למשך בערך שעתיים. אף עד מאוחר בלילה. הוא נראה כאילו לא עייף אך אני מרגיש שזה לא בריא וגם לא יודע מה לעשות, אם לתת לו להישאר מחוץ לחדר לשחק וכדו. בינתיים, אני מחזיר אותו כל הזמן למיטה. אגב ילדי בן ה-3 נרדם מיד בערב כשמשכיבים אותו לישון באותו מיטה ואין הפרעה אחד לשני. אם יש עצה מבקש תגובה בכל מקרה, וישר כח.
תשובה: ילד צריך להתרגל לסדר יום וגבולות ברורים. ילד צריך לישון מספר רב של שעות בלילה. לכן יש להתעקש עם הילד שלילה זה לילה. לקבוע לו סדר של הליכה לישון. בתחילה משחק במיטה. לאחר מכן סיפור קצר. ולאחר מכן להיות במיטה גם אם לא נרדמים. הכל תלוי בהחלטה שלכם. הילד מרגיש בדיוק מה עקרוני לכם ומה רק מומלץ.
שאלה: החזר ת מקופ"ח: 1. זוג הלך להיוועץ ברופא מומחה בענייני פוריות ושילם לו סכום מסויים המוחזר ע"י קופ"ח. דא עקא, שהחזר אחוז מסויים מהת נעשה דווקא מקופת החולים של הגבר בעוד האשה היא המושא העיקרי לטיפול, לפחות כרגע. יש לציין כי בטיפול הקודם היה רופא אחר ושם גם לבעל היה צד בטיפול הפוריות וההחזר היה מקופת החולים של האשה. האם תקין הדבר לקבל החזר? 2. האם טיפול סיני של רופא גבר יכול להעשות לאשה?
תשובה: א. צריך לשאול את קופת החולים. ב. בפיזיותרפיה ההנחיות הן שרק גבר יטפל בגבר ורק אישה באישה. האם הדיקור הסיני דומה לפיזיותרפיה?
שאלה: אכילת דג או בשר בסעודות שבת: האם זהו מנהג או מצווה לאכול בארוחת ערב שבת דג. עוף ובשר?
תשובה: שבת יקרה היא מכל. יקרה וחשובה היא יותר מכל אורח שיכול לבוא. מן הסתם כשבא אורח יקר ערך מכבדים אותו במיני המאכל המשובחים ביותר. לכן פוסק השולחן ערוך  או"ח סי ר"נ : "ירבה בבשר ויין ומגדנות כפי כוחו". בשר ויין בתורה הם המאכלים במשובחים ביותר ולכן יש להרבות בהם  עד כמה צריך לשלם וכו' ניתן לעיין במשנה ברורה סי' רמ"ב. כמובן שאדם שאין לו שום הנאה מאכילת בשר, כי הוא צמחוני וכו', מעבר לשאלה האם זו הנהגה נכונה או לא - ודאי שבשבת לא חייב לאכול בשר שכן עבורו זה סבל ולא עונג.
שאלה: תארי ך אזכרה של אימי: אימי נפטרה ב ה באלול תשס"ט. אני מבקשת לדעת באיזה תאריך אזכרה של 11 חודש, ובאיזה תאריך אזכרה של שנה. ומתי אפשר לעלות לבית העלמין, האם גם ב 11 חודש וגם בשנה?
תשובה: תאריך ההאזכרה של 11 חודש הוא ב-ה' באב. יום השנה הוא ב-ה' באלול. הספרדים נוהגים לעלות גם בתאריך 11 חודש וגם בתום השנה. האשכנזים עולים רק בתום השנה.
שאלה: לספר על ההריון להורים: אנחנו בתחילת הריון ראשון ב"ה, ועדיין לא רוצים לספר לכולם. 1. האם אפשר לספר להורים בלבד? 2. כשאנשים שואלים אותי, "את בהריון?" - עד עכשיו אמרתי לא אבל עכשיו אני לא רוצה כביכול שיהיה שקר, מה לענות להם? כיצד הרב ממליץ להתנהג כלפי אנשים ששואלים וכבר יש הריון ב"ה?
תשובה: 1. אפשר לספר רק להורים. 2. כדאי לענות: בעזרת ה' כשיהיו בשורות טובות אני אודיע לכם, וכך להתחמק מהענין. בהצלחה ו
שאלה: על מה אומרים הלל ביום העצמאות: רציתי לשאול לגבי אמירת ההלל ביום העצמאות. האם אנחנו אומרים אותו בעיקר על המלחמה, שראינו ניסים ונפלאות, או בעיקר על עצם הקמת המדינה? דהיינו, אם למשל מדינת ישראל הייתה קמה בלי כל הפרעה מצד גורמים אחרים אלא הכול היה נעשה בשקט ובשלווה, האם היינו אומרים היום הלל על הקמתה?
תשובה: עצם חידושה של ריבונות ישראלית בארץ ישראל לאחר אלפיים שנות חורבן וגלות הוא אירוע היסטורי אדיר שיש להודות עליו לה'. יחד עם זאת, אנו מודים גם על הצלתנו מיד שונאינו. היהודים שעלו לכאן ניצלו מסכנות חמורות שריחפו מעל לראשם. כמובן, גם היישוב בארץ ניצל מכליה, ח"ו. בנוסף לכך אנו מודים על קיבוץ הגלויות, הפרחת השממות והקמת המרכז התורני הגדול בעולם בארץ ישראל.
שאלה: גיוס לצבא שלא במסגרת ההסדר: מה דעת הרב על גיוס לצבא לאור העובדה שיש בו בנות (אם אני לא במסלול הסדר)?
תשובה: תערובת בנים ובנות בצבא אסורה וגם מזיקה לבטחון.
שאלה: מזוזה בחדר ארונות: האם חדר ארונות שאין בו שום פתח אויר, אך נמצא בתוך חדר השינה צריך מזוזה?
תשובה: אין צורך במזוזה כיוון שהחדר אינו מיועד למגורים.
שאלה: הלחמת שיער לאישה: האם הלחמת שיער שמחזיקה חצי שנה נחשב כחציצה?
תשובה: יש לשאול אם ראוי לעשות דבר כזה לכתחילה, אבל מי שעשתה אין בזה חציצה בטבילה.
שאלה: מזוזה בטפח הסמוך למשקוף: האם יש דעה שמתיר קביעת מזוזה על הקיר הסמוך למשקוף בתוך טפח הסמוך למשקוף?
תשובה: יש דעות שמתירות אולם לא כולם סוברים כך. מקובל היום לפסוק כך במקרה שהדלת נסגרת על כל רוחב המשקוף ולא ניתן לקבוע שם מזוזה.
שאלה: להתפלל בסנדלים : מידי פעם יוצא לי להתפלל בביה"כ שלרגלי סנדלים פתוחות (סנדלי שורש). בתקופה האחרונה העירו לי שבפעם הבאה שאגיע להתפלל עלי לשים גרבים. מה אומרת ההלכה על תפילה בסנדלים ללא גרביים, והאם יש בעיה להתפלל בסנדל ללא גרביים?
תשובה: אם גם לפני אדם חשוב אינך גורב גרביים, אתה יכול גם להתפלל כך.
שאלה: תקיעת החצוצרות על ידי הכהנים: בעת לימודי ב"שנים מקרא ואחד תרגום" גיליתי סתירה שלא הצלחתי לפתור: בבמדבר פרק י פסוק ב, מפרש רש"י את המילים "עשה לך" בכמה אופנים. אחד מהפירושים הוא: "אתה עושה ומשתמש בהם ולא אחר". אך לאחר מכן כתוב בפסוק ח שהכוהנים תוקעים בחצוצרות? אז כיצד רש"י מפרש "עשה לך" שרק משה תוקע בחצוצרות ולא אחר, הרי בהמשך רואים שגם הכוהנים תקעו בחצוצרות?
תשובה: אין סתירה בין הפסוקים אלא כל אחד מדבר על דבר אחר. מי שתוקע בחצוצרות הם רק הכהנים. פסוק ב' מדבר (לפי הפירוש שהבאת) לכבוד מי תוקעים. ח אמרו שרק כשמשה הנהיג את הציבור תקעו בחצוצרות לשם כינוס העדה ולמסעות אבל כשמשה נפטר ואף ביום האחרון לחייו (עייני רש"י דברים לא, כח) לא תקעו יותר בחצוצרות. ועל זה נאמר "עשה לך" שרק אתה משתמש (לכבודך משתמשים) ולא לכבוד אחרים.
שאלה: שינוי השם של בעלי ללא הסכמתי: בעלי שינה את שמו לפני כשנתיים בהמלצת רבנים ידועים. לצערי, המהלך הזה נעשה ללא הסכמתי והשם שנבחר הובא לידיעתי לאחר מעשה. קשה לי מאוד לפנות לבעלי בשם החדש. אני נרתעת ואיננני מתחברת כלל לשם הזה כשמו. פעמים רבות אני משתמשת בשם הקודם ולפעמים מוצאת כינויים או דרכים אחרות כדי לפנות אליו או להתייחס אליו. יש בי גם כעס על כך. מה עושים במקרה כזה?
תשובה: בסיסית, את צודקת שהיה ראוי להתייעץ איתך בנוגע לשם בעלך. אולם וודאי שעוד יותר היה צריך להיוועץ בבעלך. כלומר, השם של האדם הוא בעיקר שייך לו. אולם ודאי שהוא גם שם שקוראים לו חבריו וידידיו הקרובים, ובודאי שאישתו היא החברה הכי קרובה אליו. לדעתי, במצב בנוצר את צריכה לקבל שבעלך רוצה ששמו מצד עצמו יהיה כפי שקבע לעצמו אולם את יכולה באופן קבוע לבחור כינוי או שם תואר שאת תקראי בו לבעלך. את יכולה לקרוא לו אישי או יקירי או כל תואר אחר שמתאים לך לקרוא לבעלך. העיקר שלא יהיה הקפדה ביניכם. זה גרוע יותר מכל דבר אחר.
שאלה: חתונה בבין השמשות: 1- מה התאריך שצריך לכתוב בכתובה אם החתונה נעשית בין השקיעה לצאת הכוכבים? 2- אם קניין חליפין נעשה לפני השקיעה וגם חתימת הכתובה. מה הדין במקרה והתחלת הטקס התעכב עד לאחר השקיעה או לאחר צה"כ?
תשובה: 1. התאריך בכתובה צריך להיות תואם לשעת הקניין, ואם עשו את הקניין לפני השקיעה התאריך יהיה של היום הראשון, ואם עשו את הקניין תחת החופה בין הקידושין לנישואין, התאריך צריך להיות לפי אותו הזמן. ואם הקניין נעשה בין השקיעה לצאת הכוכבים צריך לכתוב את התאריך של היום הבא כדי למנוע פסול של שטר מוקדם. 2. אם חתימת הכתובה והקניין נעשו לפני השקיעה אין בעיה של שטר מוקדם משום שלאחר החופה השעבוד חל למפרע משעת הקניין. הבעיה מתעוררת רק שהיה הפרש בין התאריך בכתובה לשעת מעשה הקניין, שהכתיבה הייתה ביום והקניין בלילה שאחריו. הרב ניר אביב
שאלה: שיתוף במידע באוניברסיטה: אני לומד באוניברסיטה הנדסת חשמל ובשנה שלי ישנם עוד 60-70 סטודנטים. מסגרת הלימודים היא עמוסה מאוד ישנם הרבה שיעורי בית ובאופן כללי יש לחץ. הרבה פעמים במשך הלימודים ההבדל בין ציון גבוה 90-100 לציון 80- 90 נובע מכך שמשיגים חומר ממוקד למבחן של המרצה, לדוגמא, מבחנים פתורים משנים קודמות. יש לנו מייל כיתתי שבו אנשים מפרסמים את חומרי לימוד,סיכומי שיעור, מבחנים וכו'. אני נעזרתי בעבר במייל הכיתתי וגם פירסמתי בו הרבה חומר. הענין הוא שלא מעט פעמים קבוצה קטנה ודומיננטית, 5-7 סטודנטים, לא פירסמו חומר שהיה להם. ובאופן כללי האחווה בכיתה היא קטנה ויש וכל אחד נמצא עם החברים שלו. השאלה שלי, האם אני צריך לפרסם חומר שיכול לעזור לאחרים או שאני לא חייב? מצד אחד, אני חושב מה ששנוא עליך אל תעשה לחברך וגם צריכים להיות טובים והשכר יבוא מאת הקב"ה. מצד שני, אני מרגיש פריאר וההתנהגות שלהם לא עושה חשק לעזור להם. נ.ב אני רוצה להדגיש שחומרי הלימוד מאוד מאוד עוזרים.
תשובה: אתה לא חייב להתאמץ לעזור לאחרים. אך אם זה לא מזיק לך ועוזר לאחרים מדוע לא תעשה חסד גם אם אין תמורה לכך. אכן, אם אתה נראה פריאר בעיניהם אל תעזור.
שאלה: המשך התדיינות בערכאות: בצענו הרחבת דירה ועקב ליקויים רבים בביצוע והתעלמות של החברה שביצעה מכך לאחר דו"ח מומחה בטלנו להם צ ק אחרון לת הנזק שלנו גדול אולם הסתפקנו בביטול הצ ק ולא עשינו בנושא זה יותר כדי לא להגיע לערכאות. לאחר שהם תבעו אותנו בבית משפט "אזרחי" בחיפה לקבלת סכום הצ ק - לא הייתה לנו ברירה, שכרנו עורך דין והגשנו תביעה שכנגד על סכום הרבה יותר גבוה (על נזקים רבים ופיצויים). אתמול עורך הדין היה בבית המשפט בחיפה ומסר לנו שבתיק מטפלת שופטת ערביה והיא המליצה ללכת ל"גישור" - לטענתו - כדי להקל מעליהם את עומס התיקים. אם זה היה דין תורה לא היינו מסכימים לכך - ברצוננו להמשיך ולקבל את כספינו - אולם:האם עקב המלצת השופטת וזהותה אין בכך בעיה הלכתית להמשיך בדיונים בערכאות?
תשובה: מכיוון שבית המשפט דן על פי חוקים של התורכים וכדו' אין זה משנה אם השופטת ערביה או יהודיה. אם השופטת מציעה ללכת לגישור אני מאוד ממליץ שתלכו לגישור.
שאלה: ברכת המזון בכל סעודות השבת: בבקשה עצה איך לגרום לבעלי לברך על המזון שאנו אוכלים. בעלי הולך לבית הכנסת בכל התפילות ומקפיד לאכול לאחר מנחה של שבת ולפני ערבית. הבעיה שלנו שרק בערב שבת יש "המוציא" וברכת המזון ויתר סעודות השבת לא. "כי לא הורגל", לפי דבריו. חבל לי שכולנו מתקבצים לשולחן השבת ומחכים שיגיע מבית הכנסת בכדי לאכול ביחד, ולי זה מאד עצוב לאחר כל הטירחה של ההכנות לשבת, הדלקת הנרות וכו, ואין המוציא וברכת המזון. זה מוציא אותי מהשלווה הרוחנית שלי (אני לא מראה לו שאני כעוסה או משהו כזה). מה עלי לעשות? כי כשאני מתעקשת על כך הוא מתרצה ומברך אבל בלי חשק ורצון. חבל לי עליו, מה לעשות?
תשובה: בכוח, הדברים לא יסתדרו. בני זוג בונים את הזוגיות בדרך שכל אחד נותן מתנות לבן זוג שלו. את צריכה לומר לו שהמתנה הכי יפה שהוא יכול לתת לך זה סעודות שבת כדת וכדין. את לא צריכה להראות את הכעס ואת בעצם גם צריכה להיפטר ממנו. במקום כעס את צריכה להראות לו צער והרגשה שדבר שהוא מאד חשוב לך חסר לך בחיים. בגלל החיסרון הזה את מאד עצובה וקשה לך לשמוח. בינתיים, את תנהלי את שולחן השבת. במקום לריב איתו על שולחן שבת תעשי מעשה. תשבי עם בני משפחה הרוצים לשבת בשולחן שבת. תשירי זמירות שבת ותברכי. אני מקווה שאם את תעשי מעשה לאט לאט יצטרפו אליך ולבסוף זה יהיה האקלים בשבת אצלכם. חזקי ואימצי.
שאלה: כמה שאלות: קניתי תרסיס מי פה נגד ריח רע ומשחה לחניכיים - לא מצויין עליהם כשרות. האם אפשר להשתמש בהם? ראיתי באתר תשובה של הרב דב ליאור לגבי תרסיס פה: "לא נראה לי שיש שם משהו שטעון הכשר". עלי לציין שתרסיס פה גם בולעים - האם עלי לבדוק את הרכיבים ולפי זה להחליט?
תשובה: עדיף שכל מה שמכניסים לפה יהיה כשר. אולם אם משתדלים לא לבלוע אפשר בדיעבד להשתמש בדבר שאינו אוכל וספק אם בכלל יש בו ממאכלות האסורות.
שאלה: מגורי סטודנטים: כבוד הרב אני סטודנט דתי שמחפש לגור עם שותפים. היות וקשה למצוא שותפים שומרי כשרות ושבת, האם מותר לגור עם שותפה או שותפות. חשוב לי לדעת מה הדין לגבי שותפה ומה הדין לגבי שותפות, אם יש הבדל בין הדינים הללו. היות וצריך לסגור חוזה בהקדם עקב לחצים של ביקוש והיצע, אשמח לקבל תשובה לשאלתי בהקדם האפשרי. איתי
תשובה: עם שותפות בשום פנים באופן! עדיף שותפים גברים, אם תמצא דרך שלא תיכשל באיסורי אכילה ושבת.
שאלה: מאכל בחזקת בשרי שבושל בכלי חלבי: מאכל בחזקת בשרי בושל בטעות בכלי חלבי. האם מותר לאכלו או שהוא אסור באכילה? מה דין הכלי? הערות: לא ידוע אם הכלי הוא בן יומו. השאלה מתייחסת לאשכנזים.
תשובה: סתם כלי אינו בן יומו ובדיעבד האוכל כשר אך הכלי טעון הגעלה.
שאלה: כיוון תפילה שגוי: היום התגלה לאחר התפלה שהתפללתי לכיוון מערב במקום מזרח, האם יצאתי ידי חובת תפלה?
תשובה: כיוון התפילה אינו מעכב, ובדיעבד יוצאים בכל כיוון שהוא.
שאלה: חימום אוכל בשרי במקרוגל בשרי: חיממתי במקרוגל חלבי צלחת בשרית של CORELLE, שבתוכה אוכל בחזקת בשרי (היה עליו קצת רוטב בשרי). בטעות לא כיסיתי את האוכל. את האוכל עצמו זרקתי מיד, השאלה מה דין הצלחת?
תשובה: לא היה צריך לזרוק את האוכל. לחומרא בעלמא ניתן לנגב את קירות המיקרוגל עם מים רותחים.
שאלה: כניסת כהנים למערת אליהו: האם מותרת כניסת כהנים למערת אליהו בחיפה?
תשובה: עד כמה שידוע לי, לא מדובר במקום קבורה ולכן מותר לכהנים להיכנס.
שאלה: עליה לתורה פעם בחודש: האם ישנו מנהג חיוב הלכה על כל אחד לעלות לתורה לפחות אחת לחודש (או לתקופה כל שהיא)? אם כן, מה המקור לכך?
תשובה: לא ידוע לי על כך.
שאלה: דף יומי לצעירים: שמתי לב שבזמן האחרון הרבה נערים (12 ) מתחילים ללמוד דף יומי בשיעור. 1) האם זה טוב שהם לומדים דף יומי? 2) האם לא תהיה בעיה כשהם יגיעו לגיל מבוגר יהיה להם קשה ללמוד לבד? 3) האם עדיף שהם ילמדו עמוד יומי וככה ילמדו יותר טוב?
תשובה: 1) למה לא? 2) אם יש להם חשק ללמוד הם ילמדו אחרי זה גם לבד. עדיף שילמדו תורה מאשר שישחקו בחוץ.